|  |
| --- |
| **Didkiemio seniūnija** |
| Seniūnijos administracija |
| Savivaldybė | Šilalės rajono savivaldybė |
| Centras | Didkiemis |
| Adresas | Žvejų g. 15 |
| Seniūnas | Vilma Kasnauskienė (2012–) |
|  |
| Gyventojai (2021) | 233 |
| Plotas | 38,4 km² |
| Tankumas (2021) | 6,1 žm./km² |
| Gyvenvietės | 7 kaimai |
|  |
|  |
|  |

**Didkiemio seniūnija** – administracinis-teritorinis vienetas Šilalės rajono savivaldybės pietvakariuose.

Seniūnijos plotas – 3848 ha. Gyventojų skaičius pagal 2022 m. sausio 1 d. duomenis – 265. Seniūnijos centras – Didkiemis, turintis apie 200 gyventojų. Seniūnijai priklauso šie kaimai: Didkiemis, Vartulėnai, Pažiuržmotis, Laumenai. Seniūnijoje yra Šilalės viešosios bibliotekos skyrius, laisvalaikio salė, Lietuvos ūkininkių draugijos Šilalės skyriaus Didkiemio grupė, Didkiemio kaimo bendruomenė. Gyventojus aptarnauja mobilioji laiškininkė, medicinos punkto slaugytoja.

Geografija
----------

Didkiemio seniūnija plyti Šilalės rajono pietiniame pakraštyje, Jūros upės kairiajame krante. Ji pietuose siekia Balskų tvenkinio šiaurinę pakrantę, pietryčiuose – Tauragės rajoną (Mažonų sen.). Šiaurės vakaruose ribojasi su Pajūrio, šiaurės rytuose – su Šilalės kaimiškąja seniūnijomis. Rytiniu pakraščiu praeina kelias  **164**  Mažeikiai–Plungė–Tauragė . Teka Jūros kairieji intakai: Barys, Žiuržmotis, Lylava. Didelę teritoriją užima Pagramančio−Didkiemio miškai.

Lankytinos vietos
-----------------

Liaudiškos architektūros Didkiemio Šv. angelų Sargų bažnyčia (1796 m.) su varpine – valstybės saugomas istorijos ir kultūros paminklas. Šventoriuje yra veikiančios kaimo kapinės, kuriose išlikę XIX a. kryžių ir antkapių.

Bendruomenės namuose (buvusioje Didkiemio pradinėje mokykloje) ir seniūnijoje įrengtos kraštotyros ekspozicijos.

Per Vartulėnus ir Didkiemį driekiasi 1940–1941 m. sovietinės kariuomenės statyta gynybinė Molotovo linija su įtvirtinimais. Išlikę penki patvarieji ugnies taškai, sudarantys gynybinį mazgą. Vienas dotas stūkso Jūros slėnio šlaite, apie 150 m žemiau Urdenos žiočių. Kitas įrengtas kairiajame Žiuržmočio upelio krante, apie 1 km nuo Jūros. Trečias ugnies taškas yra prie pat Didkiemio–Šilalės kelio, privačioje sodyboje. Ketvirtas dotas aptinkamas dešiniajame Aušbruvos krante, už 0,5 km nuo patvenktos Jūros. Penktasis dotas yra laukuose, 500 m į vakarus nuo Didkiemio bažnyčios, gerai matomas.

Paminklai, atminimo ženklai:

* Lietuvos šimtmečio parkas Didkiemyje (2021 m.);
* atminimo paminklas Kęstučio apygardos Lydžio rinktinės partizanams ir jų ryšininkėms buvusiame Gerviškės kaime (2005 m.);
* atminimo paminklas dviems žuvusiems partizanams Didkiemio miške;
* akmenų mūro, piramidės formos paminklas su Gedimino stulpais Didkiemyje, prie Bendruomenės namų (~1990 m.);
* Švč. Mergelės Marijos skulptūra ant akmenų mūro postamento Didkiemyje, prie Parapijos namų.

Istorija
--------

Didkiemio seniūnija įkurta 1995 m.

|  |
| --- |
| **Seniūnijos istorija** |
| ***Metai*** | ***Plotas, km²*** | ***Gyventojų sk.*** | ***Gyvenvietės*** |
| 2001-04  *(Išsamiau)* |  | 374 | 6 kaimai |
| 2009-09-01  *(Išsamiau)* | 38 | 340 | 6 kaimai |
| 2011 m.  *(Išsamiau)* |  | 307 | 6 kaimai |
| 2016-08-13  *(Išsamiau)* |  |  | 7 kaimai |
| 2021 m.  *(Išsamiau)* | 38,48 | 233 | 3 gyvenvietės, turinčios >9 gyventojus |

Seniūnai
--------

Seniūnė V. Kasnauskienė, 2022 m.
* Gintaras Kasnauskas (1995–2012)
* Vilma Kasnauskienė (2012–)

Gyvenvietės
-----------

Seniūnijos gyvenvietės (sąrašas sudarytas 2022-01-31 „Registrų centro" ir 2011–2021 m. gyventojų surašymų duomenimis):

| Gyvenvietė | Gyventojai (2021) | Gyventojai (2011) |
| --- | --- | --- |
| Didkiemis, k. | 172 | 228 |
| Gerviškė, k. |  | 0 |
| Kuiniškiai, k. |  | 0 |
| Laumenai, k. | 36 | 34 |
| Pažiuržmotis, k. |  | 15 |
| Spraudaičiai, k. |  |  |
| Vartulėnai, k. | 14 | 30 |

Seniūnaitijos
-------------

2009 m. įsteigtos 2 seniūnaitijos:

* **Didkiemio seniūnaitija** – Didkiemio k.
* **Laumenų seniūnaitija** – Pažiuržmočio k. Vartulėnų k. (centras)

Šaltiniai
---------

1. ↑  Didkiemio seniūnija. Silale.lt (tikrinta 2022-06-02).
2. 1 2  Didkiemio seniūnija *silale.lt* Archyvuota kopija 2022-05-28 iš Wayback Machine projekto.
3. ↑  ĮSAKYMAS DĖL ŠILALĖS RAJONO SAVIVALDYBĖS ADMINISTRACIJOS SENIŪNIJŲ 2017 METŲ VEIKLOS PLANŲ TVIRTINIMO[neveikianti nuoroda]


|  |  |  |  |
| --- | --- | --- | --- |
| 

| Ž • A • RŠilalės rajono savivaldybės seniūnijos |
| --- |
|  |
| 
Bijotų seniūnija – Bilionių seniūnija – Didkiemio seniūnija – Kaltinėnų seniūnija – Kvėdarnos seniūnija – Laukuvos seniūnija – Pajūrio seniūnija – Palentinio seniūnija – Šilalės kaimiškoji seniūnija – Šilalės miesto seniūnija – Tenenių seniūnija – Traksėdžio seniūnija – Upynos seniūnija – Žadeikių seniūnija |

 |